**ΑΝΑΚΟΙΝΩΣΗ ΤΟΥ ΥΠΟΥΡΓΕΙΟΥ ΕΡΓΑΣΙΑΣ,**

**ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι μετά από Πρόταση της Υπουργού, το Υπουργικό Συμβούλιο αποφάσισε την παραχώρηση έκτακτου Χριστουγεννιάτικου επιδόματος για τους δικαιούχους ελάχιστου εγγυημένου εισοδήματος στους λήπτες δημοσίου βοηθήματος, τους εγκλωβισμένους και τα παιδιά εγκλωβισμένων τα οποία διαμένουν στις κατεχόμενες περιοχές και φοιτούν στο Νηπιαγωγείο, Δημοτικό και Γυμνάσιο Ριζοκαρπάσου, για το 2016, ως ακολούθως:

* Στους δικαιούχους ελάχιστου εγγυημένου εισοδήματος που είναι δικαιούχοι κατά το Δεκέμβριο 2016, ποσό που αντιστοιχεί στο 80% των βασικών αναγκών της οικογένειας τους για το μήνα Δεκέμβριο 2016, με τον τρόπο που αυτές υπολογίζονται με βάση το ελάχιστο καλάθι διαβίωσης όπως αυτό προνοείται στην περί Ελάχιστου Εγγυημένου Εισοδήματος και Γενικότερα περί Κοινωνικών Παροχών Νομοθεσία,
* Στους λήπτες δημόσιου βοηθήματος, ποσό που αντιστοιχεί στο 80% των βασικών αναγκών της οικογένειας τους για το μήνα Δεκέμβριο 2016, με τον τρόπο που αυτές υπολογίζονται με βάση το ελάχιστο καλάθι διαβίωσης όπως αυτό προνοείται στην περί Ελάχιστου Εγγυημένου Εισοδήματος και Γενικότερα περί Κοινωνικών Παροχών Νομοθεσία
* Στους εγκλωβισμένους, ποσό ίσο με το επίδομα εγκλωβισμένου του μηνός Δεκεμβρίου 2016, και
* Στα παιδιά εγκλωβισμένων τα οποία διαμένουν στις κατεχόμενες περιοχές και φοιτούν στο Νηπιαγωγείο, Δημοτικό και Γυμνάσιο Ριζοκαρπάσου, ποσό ίσο με το επίδομα που θα τους παραχωρηθεί για το μήνα Δεκέμβριο 2016.

**16 Νοεμβρίου 2016**

**Υπουργείο Εργασίας, Πρόνοιας**

**Και Κοινωνικών Ασφαλίσεων**